Diari Oficial de la Generalitat Valenciana


Sumari del DOGV 5336, del 31-08-2006 (2006/9560)

RESOLUCIÓ de 13 de juliol de 2006 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de data 11 d'abril de 2006 i es declara definitivament aprovada la modificació puntual núm. 2 del Pla general del municipi de Rojales (Alacant) (05/0859).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9560


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Rojales
    * pla d'urbanisme

RESOLUCIÓ de 13 de juliol de 2006 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de data 11 d'abril de 2006 i es declara definitivament aprovada la modificació puntual núm. 2 del Pla general del municipi de Rojales (Alacant) (05/0859). [2006/9560]  
Després d'esmenar-se les deficiències a què es referix l'Acord de la Comissió Territorial d'Urbanisme d'Alacant de data 11 d'abril de 2006 relatiu a la modificació puntual núm. 2 del Pla general de Rojales, i de conformitat amb la resolució del director general de Planificació i Ordenació Territorial de data (13 de juliol de 2006), per la qual s'ordena la publicació del referit acord, es publica:  
.La Comissió Territorial d'Urbanisme, en sessió celebrada el dia 11 d'abril de 2006, va adoptar entre altres l'acord següent:  
.Exp. 86/06. Rojales. Modificació puntual núm. 2 del Pla general  
Vist l'expedient de referència i basant-se en els següents antecedents i consideracions,  
Antecedents  
Primer. El Projecte de modificació puntual núm. 2 del Pla general de Rojales es va sotmetre a informació pública durant un mes mitjançant un acord del ple de l'Ajuntament del dia 2 de juny de 2005, publicant-se l'anunci en el Diari Oficial de la Generalitat Valenciana núm. 5033 de data 22 de juny de 2005 i en el diari Información de data 10 de juny de 2005. Després del pertinent període d'exposició pública, en el qual es va presentar una al·legació que va ser desestimada, el Projecte es va aprovar provisionalment pel mateix òrgan en data 27 de setembre de 2004.  
Segon. La documentació consta de memòria i plànols.   
Tercer. Com a antecedents del present expedient cal destacar que el Pla parcial Lo Marabú va ser aprovat definitivament per acord de la Comissió Territorial d'Urbanisme de data 2 de març de 1990. En aquest Pla parcial s'incloïen com a equipaments privats diverses parcel·les destinades unes a usos comercial i altres a social privat. Concretament en el límit sud-est del sector figurava una franja on s'establia una zona verda, una parcel·la d'equipament social privat, una altra d'equipament comercial, una segona d'equipament social privat, una altra d'equipament comercial i una zona verda.  
Amb posterioritat s'aprova el Pla general d'ordenació urbana per acord de la Comissió Territorial d'Urbanisme de data 11 de juliol de 2000, el qual recollia les determinacions del Pla parcial, si bé incloure la parcel·la d'equipament social com a dotació polivalent, sense distingir si la seua naturalesa és pública o privada, la qual cosa, no queda clar en la documentació gràfica del pla, si bé és possible a l'empara de la seua normativa.  
L'objecte de la modificació puntual núm. 2 és:  
A. Per un costat ajustar l'alineació d'illes de cases que té el Pla general d'ordenació urbana a la realitat desenvolupada del Pla parcial Lo Marabú, ja existent, perquè, les modificacions operades sobre aquest han provocat que la realitat gràfica del pla no responga a aquesta.  
B. Com a conseqüència de l'anterior, proposa que part de la superfície destinada a xarxa viària es destine a ús de vianants, sense que això afecte la seua qualificació com a dotació viària.  
C. Aclarir la naturalesa lucrativa de les dues parcel·les destinada a equipament social privat, de conformitat amb la seua naturalesa global terciària i requalificar-les a ús comercial sense alterar l'aprofitament que segons el Pla parcial tenien reconegudes.  
Quart. Consta emés un informe de la Direcció General d'Indústria i Comerç de la Conselleria d'Empresa, Universitat i Ciència, de data 12 de gener de 2006, de caràcter favorable amb l'apreciació que les dotacions d'aparcament de les referides parcel·les han de complir el contingut de l'art. 13 de l'annex del Reglament de planejament de la Comunitat Valenciana, quant a l'obligació de reservar una plaça d'aparcament per cada 25 metres quadrats construïts.  
Consideracions tecnicojurídiques  
Primera. La tramitació ha sigut conforme al que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.  
Segona. La documentació s'estima, en línies generals, completa, d'acord amb l'objecte de la modificació, a l'efecte del compliment de l'article 27 de la LRAU.  
No obstant això, l'Ajuntament ha d'aportar, en triple versió exemplar, Text refós degudament diligenciat amb data aprovació plenària.  
Tercera. Les determinacions contingudes en l'expedient es consideren genèricament correctes en vista de les exigències de la política urbanística i territorial de la Generalitat, tal com s'exposa en l'art. 40 de la LRAU; no obstant això, s'ha d'incorporar al contingut normatiu del Pla l'obligació que les referides parcel·les de naturalesa comercial han de complir el contingut de l'art. 13 de l'annex del Reglament de planejament de la Comunitat Valenciana, quant a l'obligació de reservar una plaça d'aparcament per cada 25 metres quadrats construïts.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
Acorda  
Supeditar l'aprovació definitiva de la modificació puntual núm. 2 del Pla general del municipi de Rojales, fins que s'esmenen les observacions contingudes en les consideracions tecnicojurídiques segona i tercera.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Tot això sense perjudici que es puga exercir qualsevol altre recurs o acció que estime oportú..  
Amb data 11 de juliol de 2006, els serveis tècnics del Servei Territorial de Planificació i Ordenació Territorial, han informat favorablement sobre la documentació presentada per l'Ajuntament de Rojales i es considera acomplit l'acord de la Comissió Territorial d'Urbanisme d'Alacant d'11 d'abril de 2006..  
Vistos la legislació urbanística aplicable, així com la Llei de règim jurídic de les administracions públiques i del procediment administratiu comú i la resta de preceptes de concordant aplicació,  
El director general de Planificació i Ordenació Territorial considera aprovada definitivament la modificació.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.  
Tot això sense perjudici que puga exercir qualsevol altre recurs o acció que s'estime oportú.  
València, 13 de juliol de 2006.. El director general de Planificació i Ordenació Territorial: Pedro Grimalt Ivars.